NORADs  MatchMaking Program  2004


PROSESSBESKRIVELSE

NORADs MatchMaking Program (MMP)  -    veiledning for RKP og bedrifter

1. 
RKP (regionale konsulenter godkjent av NORAD for MMP) identifiserer relevant bedrift. Bedriften orienteres om programmet og mottar brosjyremateriell, profilskjema etc.

2.
Bedriften (i samråd med RKP) utarbeider en bedriftsprofil og en prosjektplan for deltakelse i MMP.  RKP fakturerer bedriften en deltakeravgift på NOK  5000,-.

              Deltakeravgiften skal betales umiddelbart etter at profil og prosjektplan er godkjent.


OBS!  Før en omfattende profilutformingsjobb starter  anbefales  det at man nøye ser på de grunnleggende kriterier for deltakelse i programmet og at disse er på plass. Start aldri en prosess før det er sikkert at bedriften vil kunne bli ”godkjent”.   Dessuten anbefales det at man sender Innovasjon Norge (for bedrifter som er aktuelle for  India og Sør-Afrika)  eller NB-Partner AS (for bedrifter som er aktuelle for Sri Lanka) en  ”grovprofil” eller i det minste en kort beskrivelse av produktet/konseptet  med anmodning om hurtig tilbakemelding om det er relevant eller ikke for det aktuelle marked.  Deltakelsen i MMP skal være forankret i bedriftens styre. Dette bekreftes i Prosjektplanen.

3.
Profilen og prosjektplanen sendes NKP for de respektive land (se under) for gjennomgang og godkjenning.  Det skal også fremlegges årsberetning og regnskap for de to siste regnskapsår.

4.
NKP kvalitetsikrer profilen, undersøker relevans hos NCP ( Applied Technology Services PVT Ltd. i Delhi,  Ceylon Chamber of Commerce i Colombo eller Innovation Norway i Johannesburg), dersom det ikke allerede er gjort  og godkjenner deretter profilen.

5.
Bedriften og RKP får beskjed om godkjenning eller om det er behov for   endringer/ytterligere informasjon.   

6.
Endelig profil med vedlegg sendes NCP for søk i  India, Sri Lanka eller Ssør-Afrika.  Profilen sendes elektronisk.   Brosjyremateriell i avtalt antall sendes med DHL.

7.
Bedriften mottar "Match" (svarprofil) fra potensiell(e) interessert(e)  bedrift(er)  i India, 

               Sri Lanka eller Sør-Afrika.  Kopi mottas av NKP og RKP.

8.
RKP følger opp bedriften i forbindelse med svar og videre kontakt med  "Match bedrift" som har sendt inn svarprofil.  Det er viktig at prosjektplanen følges.

Det kreves hurtig oppfølging!  Mottatt match må bekreftes overfor bedrift i India, Sri Lanka eller Sør-Afrika innen 10 dager.  Tilbakemelding om interesse/ikke interesse for videre dialog må gis innen 3 uker

9. 
Bedriften forbereder og planlegger besøksreise til India, Sri Lanka eller Sør-Afrika.  Det settes opp en besøksplan (Visit Plan).  Besøksreisen bør ha en varighet på min. 4  dager.
Planen skal inneholde forhold som skal iakttas forut for-, under- og etter besøksreisen. Planen bør også inneholde eventuelt behov for lokal assistanse under besøket.        Under besøket skal det foretas nødvendige grunnundersøkelser (pre-feasibility studie) som skal avdekke om det er grunnlag for å gå videre i prosjektet. Undersøkelsen bør minst omfatte en evaluering av markedsmulighetene, forutsetningene som eventuell samarbeidspartner har for å gjennomføre prosjektet (kritiske suksessfaktorer for samarbeidet) og lokale forhold som kan innvirke på gjennomføringen av prosjektet.  Det kan også utredes indikasjoner på økonomiske kalkyler, budsjetter og finansieringsbehov.  

10. 
Bedriften søker NKP/NORAD om reisetilskudd  og evt. konsulentbistand i forbindelse med reisen. (Maks NOK 50.000 *) i støtte)   Prosjektplanen  og en besøksplan skal vedlegges  søknaden.  SØKNADEN SENDES VIA NKP SOM SKAL INNSTILLE OVERFOR NORAD.  Det vises for øvrig til egen ”stikkordsbeskrivelse”  for søknad om reisestøtte/konsulentbistand.


*) NOK 55.000,- for India

11.
Bedriften gjennomfører besøket (evt. sammen med konsulent) og gjennomfører  planlagte undersøkelser.  Ved bruk av konsulent utenom RKP-nettverket tas forbehold om forhåndsgodkjenning av konsulenten.

12.
Bedriften setter opp rapport fra besøket og beskriver videre fremdrift.  Rapporten sendes NORAD med kopi til  NKP senest 2 uker etter besøksreisen.  Rapporten sendes inn sammen med revisorbekreftet regnskap i forbindelse med utbetaling av reisestøtte.

13.
Bedriften orienterer bedriften(e) i India, Sri Lanka eller Sør-Afrika om konklusjoner fra besøket og beskriver videre fremdrift.  Kopi sendes RKP.  Dette skal gjøres senest 2 uker etter at besøket har funnet sted.
               Hvis bedriften ønsker og/eller har behov for å utføre en forundersøkelse (Feasibility-study) skal dette informeres bedriften i Sør-Afrika, India, Sri Lanka eller Sør-Afrika senest 4 uker etter besøket og det skal samtidig avtales et tidspunkt for denne.  Kopi av korrespondanse sendes RKP.

14.
Bedriften kontakter NORAD om videreføring  med støtte i de ordinære næringslivsordningene.    Som kjent opphørte NORADs låneordninger fra 1.1. 2001.

Det er viktig at bedrifter som har oppnådd interessante matcher snarest mulig i prosessen kontakter NORFUND for å avklare de muligheter som måtte finnes via NORFUND eller de lokale fond som NORFUND samarbeider med i Sri Lanka og Sør-Afrika.

RKP = Regionale kontaktpunkt i Norge:

Disse er konsulenter som er godkjent av NORAD for å promovere MMP, identifisere potensielle deltakere og  være rådgivere i forbindelse med utforming av bedriftsprofiler i Norge.

NKP=Nasjonale kontaktpunkt i Norge:

· Innovasjon Norge for India (Anne-Lise Rognlidalen/prosjektleder)

· NB-Partner AS for Sri Lanka (Inge Reithaug)

· Innovasjon Norge for Sør-Afrika (Eivind B. Nyhuus/prosjektleder)

NCP= National Contact Points:

· Ceylon Chamber of Commerce in Colombo,  Sri Lanka

· Applied Technology Services PVT Ltd., Delhi, India

· Innovation Norway, Johannesburgh, Sør Afrika

